CELEX: 22007D0055
Language: hr
Date: 2007-06-08 00:00:00
Title: Odluka Zajedničkog odbora EGP-a br. 55/2007 od 8. lipnja 2007. o izmjeni Priloga XV. (Državne potpore) Sporazumu o EGP-u

11/Sv. 039
            
            
               HR
            
            
               Službeni list Europske unije
            
            
               201
            
         22007D0055
   
               L 266/15
            
            
               SLUŽBENI LIST EUROPSKE UNIJE
            
            
               08.06.2007.
            
         
      ODLUKA ZAJEDNIČKOG ODBORA EGP-a
   br. 55/2007
   od 8. lipnja 2007.
   o izmjeni Priloga XV. (Državne potpore) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XV. Sporazumu izmijenjen je Odlukom Zajedničkog odbora EGP-a br. 29/2007 od 27. travnja 2007. (1).
            
         
               (2)
            
            
               Direktivu Komisije 2006/111/EZ od 16. studenoga 2006. o transparentnosti financijskih odnosa između država članica i javnih poduzeća, kao i o financijskoj transparentnosti unutar određenih poduzeća (2) treba unijeti u Sporazum.
            
         
               (3)
            
            
               Direktiva 2006/111/EZ stavlja izvan snage direktive 80/723/EEZ, 85/413/EEZ, 93/84/EEZ, 2000/52/EZ i 2005/81/EZ, koje su unesene u Sporazum i koje treba stoga staviti izvan snage u skladu sa Sporazumom (3)
                   (4)
                   (5)
                   (6)
                   (7),
            
         ODLUČIO JE:
   Članak 1.
   Prilog XV. Sporazumu mijenja se kako slijedi:
   
               1.
            
            
               Točka 1a (Odluka Komisije br. 2496/96/EZ) prenumerira se u točku 1aa.
            
         
               2.
            
            
               Iza točke 1. (Direktiva Komisije 80/723/EEZ) umeće se sljedeća točka:
               
                           „1a.
                        
                        
                           
                              32006 L 0111: Direktiva Komisije 2006/111/EZ od 16. studenoga 2006. o transparentnosti financijskih odnosa između država članica i javnih poduzeća, kao i o financijskoj transparentnosti unutar određenih poduzeća (SL L 318, 17.11.2006., str. 17.).
                           Odredbe Direktive, za potrebe ovog Sporazuma, sadrže sljedeće prilagodbe:
                           
                                       (a)
                                    
                                    
                                       Izraz ‚Komisija’ zamjenjuje se sljedećim nadležno nadzorno tijelo kako je definirano u članku 62. Sporazuma o EGP-u’;
                                    
                                 
                                       (b)
                                    
                                    
                                       Izraz ‚trgovina između država članica’ zamjenjuje se sljedećim ‚trgovina između ugovornih stranaka’.”
                                    
                                 
                     
         
               3.
            
            
               Tekst točke 1. (Direktiva Komisije 80/723/EEZ) briše se.
            
         Članak 2.
   Tekstovi Direktive 2006/111/EZ na islandskom i norveškom jeziku koji se objavljuju u Dodatku o EGP-u Službenog lista Europske unije vjerodostojni su.
   Članak 3.
   Ova Odluka stupa na snagu 9. lipnja 2007., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. (8)
   
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenog lista Europske unije.
   
      Sastavljeno u Bruxellesu 8. lipnja 2007.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 209, 9.8.2007., str. 52.
   
      (2)  SL L 318, 17.11.2006., str. 17.
   
      (3)  SL L 195, 29.7.1980., str. 35.
   
      (4)  SL L 229, 28.8.1985., str. 20.
   
      (5)  SL L 254, 12.10.1993., str. 16.
   
      (6)  SL L 193, 29.7.2000., str. 75.
   
      (7)  SL L 312, 29.11.2005., str. 47.
   
      (8)  Ustavni zahtjevi nisu navedeni.